คือว่าประจำเดือนมากเป็นก้อนสีดำเยอะมากจะไหลติดต่อกันและเวลาเป็นประจำเดือนจะมามากถึง20วันถึง1เดือนคือมาทุกวันแต่ถ้าประจำเดือนหยุดก็จะหยุดไม่มาเลย3-4เดือน
สวัสดีค่ะ การมีเลือดออกนานถึง 20 วัน- 1 เดือน และเว้นระยะไปนาน 3-4 เดือน แล้วมาอีก ถือว่ามีลักษณะประจำเดือนที่ผิดปกติ โดยอาจเกิดจาก1. โรคอ้วน เนื่องจากคนอ้วนมีเซลล์ไขมันจำนวนมาก ซึ่งเซลล์ไขมันสามารถสร้างฮอร์โมนเอสโตรเจนได้ในปริมาณเล็กน้อย เมื่อมีปริมาณมากเกิน จึงกระทบต่อการหลั่งฮอร์โมนเพศที่ปกติได้2. การผลิตฮอร์โมนของรังไข่ผิดปกติ เช่น มีภาวะมีถุงน้ำจำนวนมากในรังไข่ (PCOS) โดยผู้ที่เป็นโรคนี้มักจะมีรูปร่างอ้วน ผิวมัน มีสิว ขนดกมากกว่าผู้หญิงทั่วไป3. มีภาวะไทรอยด์ฮอร์โมนผิดปกติ4. มีโรคของมดลูก เช่น เนื้องอกมดลูก เยื่อบุโพรงมดลูกหนาตัวผิดปกติ มะเร็งเยื่อบุโพรงมดลูก เป็นต้นแนะนำควรไปพบแพทย์ เพื่อตรวจว่าเกิดจากสาเหตุใด และรักษาให้ประจำเดือนมาเป็นปกติ ไม่ควรปล่อยให้มีเลือดออกมากต่อเนื่องเป็นเดือน แม้จะนาน 3-4 เดือนเป็นครั้ง แต่ก็อาจทำให้เกิดภาวะโลหิตจางตามมาได้ค่ะ